Coba jelasin Karièr klub dari Karim Benzema dalam bahasa jawa dong

Benzema wiwit karièr junioré bareng salah sijiné klub lokal, Bron Terraillon SC ing umur 8 taun. Ing klub iku, Dèwèké diceluk Coco déning kanca-kancané. Sawisé nyétak 2 gol ing salah sijiné tetandhingan kelompok umur sak ngisoré 10 taun nglawan akademi Olympique Lyonnais, klub iku wiwit tertarik karo dèwèké. Miturut Serge Santa Cruz, présidhèn Bron Terraillon wektu iku, punggawa Lyon wis nemoni perluné ngrékrut Benzema, lan ditolak Santa Cruz. Sawisé rembugan karo bapaké Benzema, klub iku mènèhi wektu Benzema kanggo masa percobaan ing Lyon. Sawisé masa mau, Benzema resmi dadi juru main Lyon lan lumebu ing akademi klub mau ing umur sanga taun.

Benzema kanti rikat anggoné adhaptasi ing klub mau. Dèwèké dadi anak gawang ing laga-laga tim senior Lyon lan tumuwuh kanti rikat banget ing sekolah, dadi siswa kang bijaksana banget. Ing lèvel sak ngisor 16 taun, Benzema nyétak 38 gol ing Championnat National des 16 ans, salah sijiné kompetisi domestik kanggo juru main bal-balan kang umuré sak ngisor 16 taun. Sak wisé mangsa 2004–05, dèwèké dipromosikaké marang tim cadangan kang main ing Championnat de France amateur, divisi papat ing sistem liga Perancis. Sanajan mung main kanti tim mau ing mangsa palastra, déwèké nyétak 10 gol lan tim mau dadi juara kapindho ing klasemèn grup.